ΚΑΝΟΝΙΣΜΟΣ (ΕΚ) αριθ. 3336/93 ΤΗΣ ΕΠΙΤΡΟΠΗΣ της 3ης Δεκεμβρίου 1993 για τροποποίηση του κανονισμού (ΕΚ) αριθ. 3088/93 περί θεσπίσεως εκτάκτων μέτρων στηρίξεως της αγοράς στον τομέα του χοιρείου κρέατος στη Γερμανία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 20,

Εκτιμώντας:

ότι, λόγω της εμφανίσεως της κλασικής πανώλης των χοίρων σε ορισμένες περιοχές παραγωγής της Γερμανίας, θεσπίστηκαν έκτακτα μέτρα στηρίξεως του χοιρείου κρέατος γι' αυτό το κράτος μέλος με τον κανονισμό (ΕΚ) αριθ. 3088/93 της Επιτροπής (3)-

ότι, για κτηνιατρικούς λόγους, εξακολουθούν να ισχύουν οι περιορισμοί της ελεύθερης κυκλοφορίας των ζωντανών χοίρων και των προϊόντων με βάση το χοίρειο κρέας- ότι πρέπει, συνεπώς, να καταργηθεί η προθεσμία που προβλέπεται για τη χορήγηση ενισχύσεως κατά την παράδοση χοίρων και χοιριδίων στις γερμανικές αρχές βάσει του κανονισμού (ΕΚ) αριθ. 3088/93-

ότι πρέπει να επιτραπεί η χρησιμοποίηση των σφαγμένων χοίρων για την παρασκευή μεταποιημένων προϊόντων που έχουν υποστεί, για να αποφευχθεί κάθε υγειονομικός κίνδυνος, θερμική επεξεργασία- ότι πρέπει να προβλεφθεί ότι τα προϊόντα αυτά πρέπει να εξαχθούν για να αποφευχθεί η διατάραξη της κοινοτικής αγοράς και δεν θα πρέπει να χορηγηθεί καμία επιστροφή κατά την εξαγωγή, έχοντας υπόψη τις αρκετά χαμηλές τιμές με τις οποίες μπορεί να εφοδιασθεί η βιομηχανία μεταποιήσεως- ότι πρέπει να διασφαλισθεί η διατήρηση των παραδοσιακών εμπορικών ρευμάτων με τις τρίτες χώρες για τα προϊόντα αυτά και να αποφευχθεί οποιαδήποτε διατάραξη στις αγορές των χωρών αυτών-

ότι, πρέπει να ληφθεί υπόψη η τροποποίηση των ζωνών που αναγράφονται στο παράρτημα Ι της απόφασης 93/566/ΕΟΚ της Επιτροπής (4), στις οποίες εφαρμόζονται περιορισμοί κατά τις συναλλαγές, αντικαθιστώντας το παράρτημα του κανονισμού (ΕΚ) αριθ. 3088/93 με ένα νέο παράρτημα-

ότι η Επιτροπή Διαχείρισης Χοιρείου Κρέατος δεν διατύπωσε γνώμη εντός της προθεσμίας που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 3088/93 τροποποιείται ως εξής:

1. Στο άρθρο 1 παράγραφος 1, οι όροι "έως τις 22 Νοεμβρίου 1993" διαγράφονται.

2. Στο άρθρο 1 προστίθεται η ακόλουθη παράγραφος 4:

"4. Εάν φθάσουμε στους αριθμούς που αναγράφονται στην παράγραφο 2 και στην παράγραφο 3 όσον αφορά τα χοιρίδια και τα νεαρά χοιρίδια, μπορεί να χορηγηθεί ενίσχυση για τα επόμενα 49 000 χοιρίδια και νεαρά χοιρίδια με τους όρους που προβλέπονται στην παράγραφο 2 και για 21 000 χοιρίδια και νεαρά χοιρίδια με τους όρους που προβλέπονται στην παράγραφο 3."

3. Στο άρθρο 2, η παράγραφος 1 αντικαθίσταται από το ακόλουθο κείμενο:

"1. Μπορούν να παραδοθούν χοίροι, νεαρά χοιρίδια και χοιροίδια που εκτρέφονται στις ζώνες που αναφέρονται στο παράρτημα του παρόντος κανονισμού, εφόσον οι κοινοτικές διατάξεις που προβλέπονται στο άρθρο 1 παράγραφος 1 της απόφασης 93/566/ΕΚ εξακολουθούν να εφαρμόζονται στις ζώνες αυτές την ημέρα παραδόσεως των ζώων."

4. Προστίθεται το ακόλουθο άρθρο 3α:

"Άρθρο 3α

1. Κατά παρέκκλιση από το άρθρο 3, οι γερμανικές αρχές μπορούν να αποφασίσουν να χρησιμοποιήσουν τους σφαγμένους χοίρους για την παρασκευή μεταποιημένων προϊόντων του κωδικού ΣΟ 1602. Στην περίπτωση αυτή, το κρέας πρέπει να υποστεί θερμική επεξεργασία με την οποία στο κέντρο του σφαγίου θα φθάσει τουλάχιστον στους 70 βαθμούς.

2. Τα μεταποιημένα προϊόντα που αναφέρονται στην παράγραφο 1 πρέπει να εξαχθούν. Δεν χορηγείται καμία επιστροφή κατά την εξαγωγή. Οι αρμόδιες αρχές λαμβάνουν όλα τα αναγκαία μέτρα για να υπάρξει εγγύηση της τήρησης των διατάξεων αυτών και ενημερώνουν σχετικά την Επιτροπή.

Τα μέτρα αυτά περιλαμβάνουν ιδίως την υποχρέωση των επιχειρηματιών να παρέχουν ανά δεκαπενθήμερο τα στοιχεία που αφορούν τις εξαγωγές και να πραγματοποιούν τις τελωνειακές διατυπώσεις εξαγωγής στη Γερμανία καθώς και την υποχρεωτική αναγραφή επί της διασαφήσεως εξαγωγής και, ενδεχομένως, επί του αντιτύπου του ελέγχου Τ 5 την ακόλουθη ένδειξη:

"Κανονισμός (ΕΚ) αριθ. 3336/93- εξαγωγή χωρίς επιστροφή".

3. Οι γερμανικές αρχές λαμβάνουν όλα τα αναγκαία μέτρα για να υπάρξει εγγύηση της πλήρους μεταποίησης των σφαγίων ή των μισών σφαγίων και της τηρήσεως των κτηνιατρικών απαιτήσεων κατά την αποθήκευση, τη μεταφορά και τη μεταποίηση. Στα μέτρα αυτή περιλαμβάνεται διαρκής επιτόπιος έλεγχος της μεταποιήσεως του κρέατος από τις αρμόδιες αρχές. Η Γερμανία ανακοινώνει στην Επιτροπή, εντός 15 ημερών μετά την έγκριση του παρόντος κανονισμού, τα πρακτικά μέτρα διαχειρίσεως και ελέγχου τα οποία έλαβε.

4. Τα οφέλη που προκύπτουν από τη μεταπώληση του κρέατος που προέρχονται από σφαγμένους χοίρους από τις αρμόδιες αρχές για μεταποίηση, θα κατανεμηθούν μεταξύ της Κοινότητας και της Γερμανίας σύμφωνα με τον τρόπο που χρησιμοποιήθηκε πραγματικά για τη χορήγηση της ενισχύσεως. Οι ενδεχόμενες απώλειες που προκύπτουν από την πώληση δεν αναλαμβάνονται από τον προϋπολογισμό της Κοινότητας. Η πώληση του κρέατος στη βιομηχανία μεταποιήσεως πραγματοποιείται από τις γερμανικές αρχές με δημοπρασία.

5. Η Γερμανία διασφαλίζει, με κατάλληλο μηχανισμό ότι οι εργασίες πωλήσεως των μεταποιημένων προϊόντων του κωδικού ΣΟ 1602 διεξάγονται με ανόθευτους όρους ανταγωνισμού και δεν προκύπτει από αυτές αχρεώστητη ωφέλεια για τους επιχειρηματίες.

6. Οι γερμανικές αρχές ενημερώνουν τακτικά την Επιτροπή για την εξέλιξη των πωλήσεων και ιδίως για τις τιμές που έχουν επιτευχθεί καθώς και τις ποσότητες που έχουν πωληθεί και τις χώρες προορισμού. Ανακοινώνουν στην Επιτροπή τα μέτρα που έχουν λάβει δυνάμει της παραγράφου 5."

5. Το παράρτημα αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 23 Νοεμβρίου 1993- εντούτοις, οι διατάξεις που προβλέπονται στο άρθρο 1 σημείο 5 εφαρμόζονται από την 1η Δεκεμβρίου 1993.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Δεκεμβρίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 282 της 1. 11. 1975, σ. 1.

(2) ΕΕ αριθ. L 129 της 11. 5. 1989, σ. 12.

(3) ΕΕ αριθ. L 277 της 10. 11. 1993, σ. 30.

(4) ΕΕ αριθ. L 273 της 5. 11. 1993, σ. 60.

ΠΑΡΑΡΤΗΜΑ

" ΠΑΡΑΡΤΗΜΑ

1. Στο ομοσπονδιακό κρατίδιο του Nidersachsen:

στο kreis Emsland, οι κοινότητες (Gemeinden): Laehden, Stadt Werlte, Spahnharrenstaette, Lorup, Hilkenbrock, Werpeloh, Boerger, Rastorf, Lahn, Vrees, Grossberichen, Huefen και Stadt Soegel,

στο Kreis Cloppenburg, οι κοινότητες (Gemeinden): Loehningen, Lastrup, Lindern, Molbergen, Cloppenburg, Cappeln, Emstek, Garrel και Essen,

στο Kreis Vechta, οι κοινότητες (Gemeinden): Damme, Neuenkirchen, Holdorf, Steinfeld, Dinklage, Lohne και Bakum,

στο Kreis Diepholz, οι κοινότητες (Gemeinden): Diepholz, Samtgemeinde, Altes Amt Lemfoerde, Hemsloh, Rehden, Dickel, Wetschen και Drebber,

στο Kreis Osnabrueck, οι κοινότητες (Gemeinden): Bramsche, Rieste, Altshausen, Stadt Bersenbrueck, Gehrde, Ankum, Nortrup, Badbergen, Bohmte και Osterkappeln.

2. Στο ομοσπονδιακό κρατίδιο του Baden-Wuerttemberg στο Ostalbkreis, οι κοινότητες (Gemeinden): Unterschneidheim, Taunhausen, Stodten, Pfahlheim, Roelingen, Rainau, Westhausen, Lauchheim, Bopfingen, Neresheim, Ebnet, Kirchheim-Ries και Riesburg.

3. Στο ομοσπονδιακό κρατίδιο Bayern:

στο Kreise Ansbach, οι κοινότητες (Gemeinden): Dinkelsbuehl, Duerrwanden, Langfurth, Moenchsroth, Wilburgstetten, Weiltingen, Wittelshofen, Ehingen am Hesselberg, Gerolfingen, roeckingen και Waessertruedingen,

στο Kreise Donau-Ries, οι κοινότητες (Gemeinden): Fremdingen, Markt Offingen, Maihingen, Wallerstein, Noerdlingen, Ehingen a.d. Rees, Auhausen, Oettingen, Hainsfarth, Megesheim, Munningen, Wechingen, Deiningen, Alerheim, Moettingen, Reimlingen, Moenchsdeggingen, Hohenaltheim, Ederheim, Forheim και Amerdingen.

4. Στο ομοσπονδιακό κρατίδιο του Mecklenburg Vorpommern, τα Kreise: Ribnitz-Damgarten, Neubrandenburg και Neubrandenburg Stadt.

5. Στο ομοσπονδιακό κρατίδιο του Schleswig Holstein:

στο Kreis Herzogtum Lauenburg, οι κοινότητες (Gemeinden): Bliestorf, Grinau, Gross-Boden, Gross-Schenkenberg και Schurensoehlen,

στο Kreis Ostholstein, οι κοινότητες (Gemeinden): Ahrensboek, Bad Schwartau, Bosau, Eutin, Malente, Ratekau, Schabeutz, Stocksdorf και Suesel,

στο Kreis Ploen, οι κοινότητες (Gemeinden): Ascheberg, Barmissen, Belau, Boenebuettel, Boesdorff, Bothkamp, Dersau, Doernick, Gross-Harrie, Kaluebbe, Kuehren, Lebrade, Lehmkuhlen, Loeptin, Nehmten, Nettelsee, Ploen, Postfeld, Pretz, Rathjensdorf, Rendswuehren, Ruhwinkel, Schellhorn, Schillsdorf, Stolpe, Tasdorf, Wahlstorf, Wankendorf, Warnau και Wittmold,

στο Kreis Segeberg, οι κοινότητες (Gemeinden): Bad Segeberg, Bahrenhof, Bark, Bebensee, Blunk, Bornhoeved, Buchholz, Buehnsdorf, Daldorf, Damsdorf, Fahrenkrug, Fredesdorf, Geschendorf, Glasau, Goennebek, Gross-Gladebruegge, Gross-Kummerfeld, Gross-Niendorf, Gross-Roennau, Heidmuehlen, Hoegersdorf, Itzstedt, Klein-Roennau, Krems II, Kuekels, Latendorf, Leezen, Moezen, Negernboetel, Nehms, Neuengoers, Neversdorf, Oering, Pronsdorf, Rickling, Rohlsdorf, Schakendorf, Schieren, Schmalensee, Schwissel, Seedorf, Seth, Stipsdorf, Stocksee, Strukdorf, Suelfeld, Tarbek, Tensfeld, Todesfelde, Trappenkamp, Travenhorst, Wahlstedt, Wakendorf I, Weede, Wensin, Westerrade και Wittenborn,

στο Kreis Stormarn, οι κοινότητες (Gemeinden): Bad Oldesloe, Barnitz, Elmenhorst, Grabau, Klein-Wesenberg, Meddewarde, Neritz, Nienwohld, Poelitz, Rethwisch, Ruempel, Travenbrueck, Westerau, Badendorf, Feldhorst, Hamberge, Heidekamp, Heilshop, Moenkhagen, Rehhorst, Reinfeld, Wesenberg και Zarpen

και

στην Hansestadt Luebeck. "